**Ministru kabineta rīkojuma projekta „Grozījums Ministru kabineta 2014.gada 15.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 2.jūlija rīkojums Nr.322 „Par ārkārtējās situācijas izsludināšanu” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Ministru kabineta 2014.gada 2.jūlija rīkojumu Nr.322 „Par ārkārtējās situācijas izsludināšanu” Latgalē noteiktā teritorijā tika izsludināta ārkārtējā situācija, jo mājas cūkām un mežacūkām 26.jūnijā tika konstatēti pirmie Āfrikas cūku mēra (turpmāk – ĀCM) uzliesmojuma gadījumi. 11. un 12.jūlijā ĀCM tika konstatēts vēl divās piemājas saimniecībās ar zemu biodrošības līmeni. Tāpēc 2014.gada 15.jūlijā Ministru kabinets pieņēma rīkojumu Nr.359 „Par pasākumiem Āfrikas cūku mēra izplatīšanās ierobežošanai” (turpmāk – rīkojums Nr.359), nosakot stingrus nosacījumus cūku sugas dzīvnieku novietnēm un pasākumus, kas veicami, ja noteiktos nosacījumus cūku sugas dzīvnieku īpašnieki nevar īstenot.17.jūlijā ĀCM laboratoriski apstiprināts vēl trīs mājas cūku novietnēs ārkārtējās situācijas zonā un 18.jūlijā – arī Valkas novada Ērģemes pagastā.Laikā no 17.jūlija līdz 6.augustam konstatēti vēl vairāk nekā 20 ĀCM uzliesmojuma gadījumi. Tā kā ĀCM Latvijas turpina izplatīties, Eiropas Komisija 2014.gada 31.jūlijā ir pieņēmusi Īstenošanas lēmumu 2014/513/ES, ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri. **7.augustā saņemti laboratorisko izmeklējumu rezultāti, kas apstiprina ĀCM vīrusu divām no četrām atrastajām beigtajām meža cūkām Madonas novada Ļaudonas pagastā.**Kopš 26.jūnija ĀCM vīruss apstiprināts 51 mežacūkai un 56 mājas cūkām 25 piemājas saimniecībās un 1 cūku fermā.Tāpēc jāizdara grozījumi rīkojumā Nr.359, papildinot to ar jaunām teritorijām, kurās tiek noteikta ārkārtējā situācija un ieviesti pasākumi ĀCM ierobežošanai.2. Patlaban rīkojums Nr.359 nosaka, ka tie cūku sugu dzīvnieku īpašnieki, kas novietnēs nespēj īstenot biodrošības pasākumus vai nokauj cūkas, jo ierobežojumu dēļ traucēta tirdzniecība, saņem kompensāciju par nokautajām cūkām 50% apmērā no Ministru kabineta 2005.gada 15.marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr.177) paredzētā finansējuma. Kompensāciju apmērs (par pieaugušu vaislas dzīvnieku (sivēnmāti, vaislas kuili) – 115,00 *euro*, par nobarojamu cūku un vaislas jauncūku – 65,00 *euro*, par piena sivēnu – 25,00 *euro*) tika noteikts, ievērojot to, ka šiem cūku sugas dzīvnieku īpašniekiem ir iespēja izmantot nokauto dzīvnieku gaļu (ja dzīvnieki saslimst, visas novietnē esošās cūkas tiek nokautas un iznīcinātas). Līdz ar ĀCM izplatīšanos un Eiropas Komisijas noteiktajiem dzīvu cūku un produktu pārvietošanas ierobežojumiem cūku sugas dzīvnieku audzētājiem samazinās iespēja realizēt cūkas un to produktus. Rīkojums Nr.359 jāgroza, palielinot kompensāciju apmēru par cūku sugas dzīvnieku nokaušanu. Saskaņā ar Eiropas Parlamenta un Padomes 2014.gada 15.maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK, Latvija var pretendēt uz līdzmaksājumu no Eiropas Savienības līdz 75% no kompensācijās izlietotajiem finanšu līdzekļiem.Tā kā nav prognozējams, cik novietnēs nebūs iespēja īstenot biodrošības pasākumus un cik daudziem audzētājiem būs problēmas ar dzīvnieku realizāciju, patlaban nav nepieciešams palielināt 2014.gadā kompensāciju izmaksai piešķirtos valsts budžeta līdzekļus (līdz 1 502 450 *euro*).3. Kompensācija par zaudējumiem, kas dzīvnieku īpašniekiem radušies ĀCM uzliesmojuma (cūku saslimšanas) apkarošanas laikā par piespiedu kārtā nokautajiem un iznīcinātajiem dzīvniekiem, iznīcināto dzīvnieku barību, dezinfekcijas izdevumiem, iznīcinātajiem dzīvnieku kautķermeņiem un dzīvnieku izcelsmes produktiem un iznīcināto inventāru, tiek aprēķināta un izmaksāta noteikumos Nr.177 noteiktajā kārtībā no valsts budžeta programmas „Līdzekļi neparedzētiem gadījumiem”. Par līdzekļu piešķiršanu katrā atsevišķā gadījumā lemj Ministru kabinets, un tas būtiski pagarina kompensācijas izmaksas laiku. Ņemot vērā iedzīvotāju ekonomisko situāciju, rīkojumā Nr.359 jānosaka, ka Zemkopības ministrijai (Lauku atbalsta dienestam) tiek piešķirti finanšu līdzekļi tūlītējai kompensāciju izmaksai. Pēc Pārtikas un veterinārā dienesta sniegtās informācijas, ir iznīcinātas 459 mājas cūkas, kuru īpašniekiem pienākas zaudējumu kompensācija saskaņā ar noteikumiem Nr.177. |
| 3. | Projekta izstrādē iesaistītās institūcijas | Pārtikas un veterinārais dienests. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attiecas uz dzīvnieku īpašniekiem vai turētājiem, kuri audzē vai tur cūku sugas dzīvniekus un kuru novietnes atrodas ĀCM ārkārtējās situācijas zonā. Pēc Lauksaimniecības datu centra datubāzes informācijas, 2014.gada jūlijā ārkārtējās situācijas zonā reģistrēti vairāk nekā 49 000 cūku sugas dzīvnieku. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta paredz palielināt kompensāciju dzīvnieku īpašniekiem par nokautajiem cūku sugas dzīvniekiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **+ 150 000** | **0** | **0** | **0** |
| 2.1. valsts pamatbudžets | 0 | + 150 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **- 150 000** | **0** | **0** | **0** |
| 3.1. valsts pamatbudžets | 0 | - 150 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Mēneša laikā nosauktas 459 saslimušās mājas cūkas. Kompensācijas apmērs prognozējams 50 000 *euro*. Lai nekavējoši izmaksātu kompensācijas nepieciešams finansējums 3 mēnešu periodam, kas kopā varētu būt 150 000 e*u*ro.Kompensācija par zaudējumiem, kas dzīvnieku īpašniekiem radušies ĀCM uzliesmojuma (cūku saslimšanas) apkarošanas laikā par piespiedu kārtā nokautajiem un iznīcinātajiem dzīvniekiem, iznīcināto dzīvnieku barību, dezinfekcijas izdevumiem, iznīcinātajiem dzīvnieku kautķermeņiem un dzīvnieku izcelsmes produktiem un iznīcināto inventāru, tiek aprēķināta noteikumos Nr.177 noteiktajā kārtībā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar ka Eiropas Parlamenta un Padomes 15.05.2014. Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK, paredz dalībvalstu īstenoto pasākumu līdzfinansēšanu no ES līdzekļiem par dzīvnieku izkaušanu. Maksimālais līdzfinansējuma apjoms ir 75 procenti. |

*Anotācijas IV, V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs J.Dūklavs

2014.08.12. 10:30

1268

L. Gurecka

67027063, Linda.Gurecka@zm.gov.lv